CELEX: 22013D0212
Language: sk
Date: 2013-11-08 00:00:00
Title: Rozhodnutie Spoločného výboru EHP č. 212/2013 z  8. novembra 2013 , ktorým sa mení protokol 47 (o zrušení technických prekážok v obchodovaní s vínom) k Dohode o EHP

27.3.2014   
            
            
               SK
            
            
               Úradný vestník Európskej únie
            
            
               L 92/38
            
         
      ROZHODNUTIE SPOLOČNÉHO VÝBORU EHP
   č. 212/2013
   z 8. novembra 2013,
   ktorým sa mení protokol 47 (o zrušení technických prekážok v obchodovaní s vínom) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 579/2012 z 29. júna 2012, ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 1185/2012 z 11. decembra 2012, ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (2), sa má začleniť do Dohody o EHP.
            
         
               (3)
            
            
               Toto rozhodnutie sa vzťahuje na právne predpisy týkajúce sa vína. Právne predpisy týkajúce sa vína sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v siedmom odseku úvodu k protokolu 47 k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Protokol 47 k Dohode o EHP by sa preto mal zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Dodatok 1 k protokolu 47 k Dohode o EHP sa mení takto:
   
               1.
            
            
               V bode 11 [nariadenie Komisie (ES) č. 607/2009] sa dopĺňajú tieto zarážky:
               
                           „—
                        
                        
                           
                              32012 R 0579: vykonávacie nariadenie Komisie (EÚ) č. 579/2012 z 29. júna 2012 (Ú. v. EÚ L 171, 30.6.2012, s. 4).
                        
                     
                           —
                        
                        
                           
                              32012 R 1185: vykonávacie nariadenie Komisie (EÚ) č. 1185/2012 z 11. decembra 2012 (Ú. v. EÚ L 338, 12.12.2012, s. 18).“
                        
                     
         
               2.
            
            
               Text úpravy v bode 11 sa nahrádza takto:
               „Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           V článku 70a sa dopĺňa tento text:
                           ‚Štáty EZVO uplatňujú v príslušných prípadoch postupy uvedené v článku 70a ods. 1 písm. b), článku 70a ods. 2 a článku 70a ods. 4.‘
                        
                     
                           b)
                        
                        
                           V tabuľke v časti A prílohy X sa dopĺňa tento text:
                           
                                       „v nórčine:
                                    
                                    
                                       
                                          ‚sulfitter‘ alebo ‚svoveldioksid‘
                                       
                                    
                                    
                                       
                                          ‚egg‘, ‚eggprotein‘, ‚eggprodukt‘, ‚egglysozym‘ alebo ‚eggalbumin‘
                                       
                                    
                                    
                                       
                                          ‚melk‘, ‚melkeprodukt‘, ‚melkekasein‘ alebo ‚melkeprotein‘ “
                                       
                                    
                                 
                     
                           c)
                        
                        
                           V tabuľke v prílohe Xa sa dopĺňa tento text:
                           
                                       „NO
                                    
                                    
                                       ‚bearbeidingsvirksomhet‘ alebo ‚vinprodusent‘
                                    
                                    
                                       ‚bearbeidet av‘ “ “
                                    
                                 
                     
         Článok 2
   Znenie vykonávacích nariadení (EÚ) č. 579/2012 a (EÚ) č. 1185/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. novembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3)
   
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. novembra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 171, 30.6.2012, s. 4.
   
      (2)  Ú. v. EÚ L 338, 12.12.2012, s. 18.
   
      (3)  Ústavné požiadavky neboli oznámené.